Park Ji Hu, Yoon Chan Young, Cho Yi Hyun, & Lomon Hadapi Bahaya Dalam Poster “All Of Us Are Dead”
Netflix telah mendedahkan poster terbaru siri akan datang All of Us Are Dead, akan ditayangkan diperkhidmatan streaming terkemuka itu pada 28 Januari ini. Poster baharu itu memaparkan watak utama On Jo (Park Ji Hu), Cheong San (Yoon Chan Young), Nam Ra (Cho Yi Hyun), dan Su Hyeok (Lomon) di sebalik pintu kelas. Tangan zombi boleh dilihat menekan kaca, cuba memecah masuk ke dalam kelas. Para pelajar kelihatan ketakutan sambil merenung tangan di atas kaca. Di bahagian atas poster, perkataan, “Saya tidak mahu mati, saya tidak mahu membunuh,” dicoret dengan sedikit warna merah. Berdasarkan novel grafik webtoon popular karya Joo Dong-Geun terbitan tahun 2009, All of Us Are Dead mengisahkan sekumpulan pelajar yang terperangkap di sekolah menengah yang mendapati diri mereka berada dalam situasi yang agak teruk ketika mereka berusaha untuk diselamatkan daripada pencerobohan zombi di sekolah mereka.  Siri ini bersedia untuk membuka lembaran baru dalam sejarah zombi dengan kisah remaja yang berani yang berjaya mencari cinta dan persahabatan walaupun di tengah-tengah apokalips zombi. Barisan pelakon terdiri daripada pelakon muda termasuklah Yoon Chan-Yeong (Mama) sebagai Cheong-san, Park Ji-Hu (House of Hummingbird) sebagai On-jo, Cho Yi-Hyun (Metamorphosis) sebagai Nam-ra, Lomon (Bleak Night) sebagai Su-hyeok, dan Yoo In-Soo (School 2017) sebagai Gwi-nam. Menyertai mereka ialah Lee You-Mi dan Lim Jae-hyeok. All of Us Are Dead diarahkan bersama oleh Lee JQ (Beethoven Virus, Intimate Strangers) dan Kim Nam-Su daripada skrip yang ditulis oleh Chun Sung-Il. Ia adalah produksi oleh Film Monster.